Krajevna skupnost Birčna vas

Birčna vas 1

8000 Novo mesto

**7. seja KS Birčna vas**

**Datum:** Svet se je sestal dne 30.10.2019, v prostorih OŠ Birčna vas, ob 19.30 uri.

**Prisotni na seji:** Majda Meštrić, Stane Žagar, Urška Hrovatič, Ciril Zupančič, Andrej Kasteli, ,Darja Marjanović ter tajnica Vesna Stanešić

**Predstavniki ŠD Birčna vas:** Šušteršič Marjan, Košir Miran, Irena Macele, Vesna Čaval, Miha Drašler, Božidar Vidmar in Brdar Tadej

**DNEVNI RED**:

1. **Ugotovitev prisotnosti. ter pregled zapisnika 6. seje**
2. **ŠD Birčna vas**
3. **Informacije o ostalih aktivnostih**
4. **Razno**

**Ugotovitve in sklepi**:

**Ad 1**

Prisotnost na seji je 85,70 %. Dnevni red se sprejme v celoti. Pripomb na zapisnik 6. seje ni bilo.

Na sejo so bili povabljeni zainteresirani člani, oziroma podporniki ŠD Birčna vas v povezavi s stanjem v ŠD.

**Ad 2**

Predsednica je pozdravila vse prisotne na seji, ter se zahvalila za odzivnost. Predstavila je stanje glede uporabe in lastništva zemljišča ter stavbe v Dragah, ki ga upravlja ŠD Birčna vas. Po predhodno pridobljenih informacijah in zakonskih možnostih je predstavila eno od možnih rešitev. S strani MO Novo mesto, je bila obljubljena vsa pravna premoženjsko pravna pomoč za ureditev stanja lastništva.

Potrebno je poudariti, da je osnova reševanja v skladu s Stvarno pravnim zakonikom.

Vsi prisotni so se strinjali, da je bilo v preteklosti vloženo veliko prostovoljnega dela in tudi financ, zato je naša dolžnost, da skušamo ohraniti stanje objekta in parcel tudi za zanamce.

Po razpravi je sprejet sklep, da podamo predlog, oziroma vlogo na MO Novo mesto, ki bo tudi pozvala v postopek urejanja vse deležnike (sedanje lastnice parcel, predstavnike ŠD, KS…).

Dopis pošlje Majda.

Predlagan je ožji odbor za sodelovanje v postopku iz te točke:

Majda Meštrić

Miha Drašler

Stane Žagar

Irena Macele – finančne zadeve glede plačila komunalnega prispevka

Marjan Šušteršič

Možnih je več variant rešitve, predhodno pa je potrebno plačati komunalni prispevek za stavbo, ki z obrestmi znaša že cca 18.000€.

**Ad3**

* Predsednica je obvestila člane sveta KS, da so stoli za pisarno KS dostavljeni, stare stole pa smo po predhodnem dogovoru podarili šoli.
* V skladu z načrtom so na igriščih, oziroma ob igralih postavljene klopi in koši za smeti (Lakovnice, Stranska vas, Veliki Podljuben, Mali Podljuben, Birčna vas), v Birčni vasi pa je popeskana površina pri igralih zaradi varnosti.
* Ob pričetku gradnje dela kanalizacije Jama bomo podali še predlog za čimprejšnje nadaljevanje izgradnje za Gorenje in Dolenja Lakovnice.
* Potrebno je oddati predlog za postavitev zaščitne ograje na cesti Jama – Rakovnik pri jami (prepadna) v dolžini cca25 m.
* Na Ušivcu je Komunala na naše opozorilo uredila dostop do vodohrana, ker je pesek nanašalo na cesto.
* Realizacija projekta Rekonstrukcija ceste v Birčni vasi je v proračunu premaknjena v leta 2020-2023. S strani KS je poslan dopis na DRSI 29.10.2019 za zagotovitev nujne prometne varnosti pri šoli.
* Ureditev ceste Rakovnik je predvidena do konca novembra in prav tako v Petelincu – pri Hrastarju.
* Zveza borcev je poslala pobudo, da KS v prihodnje krije stroške ob prireditvi Dneva spomina na mrtve pri spomeniku na Ruperč Vrhu.
* Splošna bolnica je poslala ponudbo za brezplačno predavanje o sladkorni bolezni. Sprejeta je odločitev, da to organiziramo.

Seja zaključena ob 20.40 h

Zapisnik sestavila: Vesna Stanešić